Viborger Samler, 1830-12-18
Polen. Polakkerne have sammenkaldt en Rigsdag til den 18de Decbr.; indtil denne er forsamlet, have de overdraget General Chlopicki Dittaturen, hvilken han den 5te Derbr. har modtager paa Marsmarken i alle i Hovedstaden værende Troppers og Nationalgarders Nærværelse, hvorpaa han har udstædt en Proclamation til Nationen, i hvilken han erklærer at han ikke af Ærgierrighed eller Herskelyst, men ene af Hensyn paa Omstændighedernes Trang havde, efter Romernes Exempel der naar Fædrelandet var i Fare, overdroge den høieste Magt til en eneste Dictator, modtaget denne Post for faa Dage, nemlig til begge Rigskamrenes Forsamling, i hvis Hænder han efter Rigsdagens Aabning vilde nedlægge den ham anbetroede Magt. - Ved en Dagbefaling har Dictatoren udnævnt den hidtilværende Protocolfører ved den executive Autoritet og provisoriske Regjering, Alexander Krysinske til sin Generalsecretair, fremdeles har han udnævnt Statsreferendaren Grev Andreas Zamonskitil interimistisk Minister for det Indre og Politiet, Landbudet Telewel til interimistisk Minister for den offentlige Underviisning, den overordentlige Statsraad Tymowski til interimistisk Statssecretair, den hidtil i Finantsministeriet ansatte Hr. Wolick til Generalintendant for Krigsvæsenet. - Administrationsraadet, der flere Gange er undergaaet partielle Forandringer bestaaer nu af følgende Medlemmer: Fyrst Adam Cartorinski, den bekjendte Digter, Niemcewitz, Senatorerne Kochanowski og Dembrowsti, General Grev Par og Landbuden, Lelewel og Ostrowsk. - Grev Thomas Lubienski er udnævnt til Politiepræsident. Rolighed og Sikkerhed ere fuldkomment gjenoprettede i Warschau, paa Forlangende realiserer Banken strax alle Papiirpenge og de til Terminen i Julen forfaldne Renter af Obligationer blive allerede udbetalte. - Det hedder at Fyrst Lubeck i og Landbudet Ostrowski skulle afgaae i en Sendelse til St. Petersburg; imidlertid vare de endnu ikke afreiste den 8de dennes. - Den provisoriske Regjering har med Hensyn til Standsningen i alle Handelsforretninger i Overeensstemmelse med Banken decreteret, at alle fra den 29de Novbr. til den 15de Decbr. forfaldne Vexler skulle skjøndt de ikke ere betalte til den bestemte Termin eller til lovmæssig Tid viste tilbage med Protest dog beholde deres fulde Værd indtil Tilbagetagelsen af nærværende Forordning. Ligeledes erklærer Banken at da dens Eiendom beløber sig til 30 Mill. Fl. og den hidtil kun har sat Cassebilletter for 16 Millioner i Omløb, den i Følge Bankens Fundats endnu er berettiget til at udgive Bankobligationer for 14 Millioner Fl.; disse skulle gjælde lige med Cassebilletterne og modtages i alle offentlige Casser. - Woimodskaberne Krakau, Kalisch, Lublin Plock og Podlachien have anerkjendt den povisoriske Regjering. Desuden har Committeen for Sikkerhedsvagten i Forening med Magistraten og Nationalgardens Anførere i Ploch sendt en Skrivelse til Dictatoren hvori den almindelige Uville mod de demagogiske Clubber udtaler sig, og den Forsikkring, gives, at Woiwodskabet Plock agter med alle sine moralske og physiske Kræfter at understøtte Generalissimus i hans Foretagender, og i Forening med ham at kue Demagogernes Cabaler. - Dette Sidste synes især at have Hensyn til de i Warschau oprettede Clubber, blandt hvilke nævnes "den patriotiske Forening." Et Medlem af denne, Mauritius Mochnacki, er formedelst flere Bagtalelser, og Angreb mod Dictatorens Person udstødt af Forningen, der har sendt to Adresser til Generalissimus og den provisoriske Regjering, hvori forsikkres, at den ingen Deel har i disse Jntriguer, bevidner sin troe Hengivenhed mod Dictatoren og beder ham, at dens Midte at vælge et Corps til sin Livvagt. -